Carlos Aguiar Retes

Carlos Aguiar Retes (født 9. januar 1950 i Tepic i Mexico) er en meksikansk kardinal og erkebiskop av Mexico by.


== Liv og virke ==


=== Prest ===
Carlos Aguiar Retes gikk på gutteseminaret i Tepic (1961-1969) og studerte teologi ved Pontifical Seminary of Montezuma  i Montezuma i New Mexico i USA (1969-1972) og ved seminaret i Tula i Hidalgo i Mexico (1972-1973). Han ble presteviet den 22. april 1973 og studerte bibelteologi fra 1974 til 1977 ved den pavelige latinamerikanske kollegium og ved Biblicum i Roma. Han var rektor for semnaret i Tepic fra 1978 til 1991. I 1991 fullførte han en doktorgraden i bibelteologi ved Det pavelige gregorianske universitet. I 1996 ble han professor i Den hellige Skrift ved Det pavelige universitet i Mexico.


=== Biskop av Texcoco ===
28. mai 1997 ble han utnevnt til biskop av Texcoco av pave Johannes Paul II. Han ble bispeviet av erkebiskopen av Monterrey, kardinal Adolfo Antonio Suárez Rivera, den 29. juni samme år; medkonsekratorer var hans forgjenger, biskop Magín Camerino Torreblanca Reyes, og biskopen av Tepic, Alfonso Humberto Robles Cota.


=== Erkebiskop av Tlalnepantla ===
Den 5. februar 2009 utnevnte pave Benedikt XVI ham til erkebiskop av erkebispedømmet Tlalnepantla. Bispevielsen fant sted 31. mars samme år.
Fra 2004 til 2006 var han generalsekretær for den meksikanske biskopskonferanse (CEM), hvor han da var president til 2012. Carlos Aguiar Retes var generalsekretær i CELAM (Rådet for latinamerikanske katolske bispekonferanser) fra 1999 til 2003. På CELAMs 23. generalforsamling i Montevideo i mai 2011 ble han valgt til president for  CELAM for fire år. Hans funksjonstid ble avsluttet i mai 2015 og ble etterfulgt av Rubén Salazar Gómez.


=== Kardinal ===
I konsistoriet den 19. november 2016 kreerte pave Frans ham som kardinalprest med titulærkirken Santi Fabiano e Venanzio a Villa Fiorelli. Han tok besittelse av sin titulæ kirke 11. juni året etter. Den 14. januar 2017 utnevnte pave Frans ham til medlem av den pavelige kommisjon for Latin-Amerika og den 29. september 2021 til medlem av Kongregasjonen for katolsk utdannelse.
Kardinal Aguiar Retes anses å være nær pave Frans når det gjelder kirkepolitikk. 


=== Erkebiskop av Ciudad de Mexico ===
Paven utnevnte ham til erkebiskop av Mexico 7. desember 2017 Innsettelsen fant sted 5. februar året etter.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Biskop Eugène-Charles-Joseph de Mazenod (1782-1861) *1832
Kardinal Joseph Hippolyte Guibert (1802-1886) *1842
Kardinal François-Marie-Benjamin Richard de la Vergne (1819-1908) *1872
Kardinal Pietro Gasparri (1852-1934) *1898
Kardinal Clemente Micara (1879-1965) *1920
Kardinal Antonio Samorè (1905-1983) *1920
Erkebiskop Carlo Martini (1913-1986) *1961
Kardinal Adolfo Antonio Suárez Rivera (1927-2008) *1971
Kardinal Carlos Aguiar Retes (1950-) *1997


== Referanser ==